

Република Србија

**МИНИСТАРСТВО ПРОСВЕТЕ,**

**НАУКЕ И ТЕХНОЛОШКОГ РАЗВОЈА**

Број: 119-01-00241/1/2018-07

Датум: 4.6.2018. године

Б е о г р а д

Немањина 22-26

ма

 На основу чл. 71. и 157. *Законa о основама система образовања и васпитања* („Службени гласник РС”, бр. 88/17, 27/18 (I) – др. закон и 27/18 (II) – др. закон) и члана 12. *Правилника о остваривању образовно-васпитног рада у иностранству* („Службени гласник РС”, 28/18),

 министар просвете, науке и технолошког развоја доноси

**ОДЛУКУ**

**о избору координатора образовно-васпитног рада на српском језику у иностранству, у школској 2018/2019. години**

Министарство просвете, науке и технолошког развоја објавило је 16. априла 2018. године у дневном листу „Ало”и на својој званичној интернет страници, Конкурс за избор координатора образовно-васпитног рада на српском језику у иностранству – у Савезној Републици Немачкој.

 Комисија за избор наставника за остваривање образовно-васпитног рада на српском језику у иностранству, именована Решењем министра број: 119-01-00192/2018-07 од 15.5.2018. године, спровела је процедуру за избор координатора образовно-васпитног рада на српском језику у иностранству, прописану *Правилником о остваривању образовно-васпитног рада у иностранству* и предложила министру једног кандидата.

 Министар просвете, науке и технолошког развоја својим решењем упућује у СР Немачку, на послове координатора образовно-васпитног рада на српском језику,

 **Биљану Букинац**, професора немачког језика из Београда.

 Министарство просвете, науке и технолошког развоја сачиниће решење о упућивању координатора образовно-васпитног рада на српском језику у иностранству и уговор о уређењу међусобних права и обавеза, у складу са чланом 9. *Правилника о остваривању образовно-васпитног рада у иностранству*.

|  |  |
| --- | --- |
|  |  |
|  | **МИНИСТАР****Младен Шарчевић, с.р.** |
|  |  |